Kolga jõgi (Pärnumaa)

Kolga jõgi (ka Kolga oja) on jõgi Pärnumaal Lääneranna vallas. 

Jõgi on 11,7 km pikk ja valgla pindala 89,9 km². Jõgi algab Piha külast ja suubub põhjast Vaiste lõppe.

Kolga jõkke voolavad paremalt Kaaniveski kraav ning vasakult Öaoja ja Veskiaru kraav. 

Jões leidub jõevähki ja jõeforelli. Jõel käib toitumas must-toonekurg. 

Kolga jõgi voolab keskjooksul läbi luiteliste Kolga mägede (Kolga luited), kus jõel on kõrged liivakaldad luitemännikuga. See koht võeti 1991. aastal kaitse alla ja kannab alates 2006. aastast Kolga looduskaitseala nime.

 Välislingid 


Kategooria:Pärnu maakonna jõed
Kategooria:Lääneranna vald